**Ársskýrsla Beauceron 2023**

Árið 2023 var þó nokkuð fréttnæmari en síðasta ár. Hundasýningar voru vel sóttar með góðum árangri auk hlýðniprófa og fjárhundaeðlisprófs. Fyrsta got beauceron átti sér stað þar sem 6 hvolpar fæddust undan Black Caramba Dorena og Okami Popielaty Astra Canina, fimm rakkar og ein tík. Á Íslandi eru þá beauceron orðnir 10.

Eftir sýningaárið fékk Okami Popielaty Astra Canina þrjá titla RW22, ISW22 og íslenskur sýningameistari. Black Carambas Dorena fékk titlana ISW22 og íslenskur sýningarmeistari. Herdings´B Tsuna undan Dorena og Okami fékk á sýningu besta ungviði í 4-6 mán og besti hvolpur í 6-9 mán og fór í úrslit bæði skiptin. Cincinnati fékk titilinn RW22 og íslenskur sýningameistari. Eftir sýningarárið varð Okami stigahæsti sýningahundur með 28 stig, fékk 4 sinnum BOB, Dorena með 12 stig, fékk 1 BOB og Cinci með 5 stig.

Smalaeðlispróf var haldið um haustið og stóðust Conan My Daredevil og Cincinnati Gitigaro það. Cincinnati fékk þá nafnbótina NHAT og í framhaldi titilinn íslenskur meistari. Conan fékk nafnbótina NHAT. Conan fór í þrjú hlýðnipróf 1 þar sem hann fékk fyrstu einkunn og fékk í framhaldinu titilinn OB-1. Hann var næst hæstur í hlýðni 1 árið 2022 en aðeins munaði 0,5 stigum á fyrsta og annað sæti.

Stórhundadagar voru í Blómavali og skiptu beauceron eigendur helginni á milli sín þar sem þeir kynntu tegundina. Ekki veitir af þar sem fáir þekkja hana og rugla hana oft við Doberman.

En það má með sanni segja að við eigum efnilega, heilsuhrausta og og flotta beauceron hér á Íslandi sem slá þeim erlendu ekki slöku við. Við getum verið stollt af tegundinni. Takk fyrir mig.

Tengiliður Beauceron,

Jóhanna Eivinsdóttir